Аллаһ Тәғәлә: Уларҙың күңелдәре, ҡалебтәре (йөрәктәре) менән Хаҡты белмәҫтәр, белергә тырышмаҫтар, күҙҙәре булһа ла, Хаҡты күрмәҫтәр, иғтибар итмәҫтәр, ҡолаҡтары булһа ла, Хаҡты ишетмәҫтәр, йәғни вәғәз-нәсихәтне ишетмәҫтәр, был сифаттағы әҙәмдәр. Хайуандар бәлки уларҙан күпкә аҡылыраҡ, сөнки хайуандарҙа үҙҙәренә зарарлы булған нәмәләрҙән һаҡланыр өсөн күңелдәре, күҙҙәре, ҡолаҡтарын сарыф итеп, үҙҙәренә зарарлы нәмәләрҙән һаҡланалар. Бына былар ғафил әҙәмдәр, ти.